Diari Oficial de la Generalitat Valenciana


Sumari del DOGV 6118, del 07-10-2009 (2009/11977)

RESOLUCIÓ de 28 de setembre de 2009, del conseller de Medi Ambient, Aigua, Urbanisme i Habitatge, per la qual s'inclou un nou supòsit de beneficiaris amb protecció preferent, a l'efecte dels plans d'habitatge
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11731


Data del document
:   28-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * legislació
    * Dret de l'habitatge
    * prestació familiar
    * política de l'habitatge
    * habitatge social
    * suport econòmic

RESOLUCIÓ de 28 de setembre de 2009, del conseller de Medi Ambient, Aigua, Urbanisme i Habitatge, per la qual s'inclou un nou supòsit de beneficiaris amb protecció preferent, a l'efecte dels plans d'habitatge [2009/11097]  
La Llei 6/2009, de 30 de juny, de la Generalitat, de Protecció de la Maternitat, que té com a objecte «la configuració del marc jurídic d'actuació de la Generalitat en l'àmbit de protecció i atenció social a la maternitat», preveu en l'article 8.1 «la promoció d'instruments de coordinació interadministrativa», i estableix en el punt 2, i en relació amb aquesta coordinació, l'especial aplicació, entre altres àmbits, en l'accés a l'habitatge.  
D'altra banda, l'article 2.3 del Decret 66/2009, de 15 de maig, del Consell, pel qual s'aprova el Pla Autonòmic d'Habitatge de la Comunitat Valenciana 2009-2012, habilita la direcció general competent en matèria d'habitatge, d'acord amb l'article 1.2 m del Reial Decret 2066/2008, de 12 de desembre, pel qual es regula el Pla estatal d'Habitatge i Rehabilitació 2009-2012, per a determinar, mitjançant una resolució, altres supòsits de protecció preferent.  
L'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix la possibilitat d'avocació per part dels òrgans superiors del coneixement d'un assumpte la resolució de la qual correspon als seus òrgans administratius dependents, quan circumstàncies d'índole social, entre altres, ho facen convenient.  
Vistes les disposicions legals esmentades, i d'acord amb la proposta de la directora general d'Habitatge i Projectes Urbans, resolc:  
1. Establir mesures de col·laboració amb entitats públiques o privades sense ànim de lucre l'objectiu de les quals siga l'assistència o el suport a les dones gestants en situació de risc o exclusió social, dins de l'àmbit de la competència d'aquesta Direcció General.  
2. Considerar les dones gestants, sempre que complisquen els requisits que la normativa reguladora dels plans d'habitatge estableix, dins dels supòsits previstos en l'article 2 del Decret 66/2009 sota l'epígraf «Ciutadans beneficiaris de les ajudes del pla» que recull, complementàriament a les estatals, les situacions que han de considerar-se amb dret a protecció preferent a aquest efecte.  
3. Segons el que disposa l'article 21.2 de la Llei 6/2009, de 30 de juny, a l'efecte dels plans d'habitatge, es computarà que la unitat familiar de què forme part la dona embarassada està integrada per un o més membres addicionals des del moment de la fecundació, depenent del nombre de fills que espere.   
Per a la justificació d'aquest extrem ha d'aportar-se un certificat mèdic que acredite l'embaràs en el moment de la presentació de la sol·licitud de les ajudes.  
Si la mare gestant no forma part de la unitat familiar, s'entendrà que pel fet d'estar embarassada, la constitueix.  
Contra aquesta resolució, que posa fi a la via administrativa es pot interposar recurs contenciós administratiu en el termini de dos mesos comptadors des de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que es puga interposar qualsevol altre recurs que es considere procedent. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 28 de setembre de 2009.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.